Folketing
2000-11-16

Det er den linje, som Venstre står for, og som nu breder sig med en vis succes. Finansspekulanterne er i fuld gang med at organisere det kommende marked. Vi ved jo, at når kapitalismen får åndenød, så har den lyst til at ekspandere. Mitsubishi er i gang. Det er også sådan, at et af verdens førende gensplejsningsfirmaer, Orsanto, nu fører sig frem med »løsningen«, den løsning, der skal få alle i USA til at elske klimanedskæringer. Men siger: Vi sælger noget gift og nogle gensplejsede planter, der kan tåle gift, så behøver småbønderne ikke at pløje jorden så meget eller rode op i den, og jorden vil i langt højere grad kunne binde CO2 til sig. Man tilbyder også at lave gensplejsede træer, som virkelig evner at binde CO2 til sig, og det får USA credit for. Industrien har det godt, og USA's forpligtelse kan løses på den måde. Og som CD's ordfører sagde: Man kan jo godt lave noget godt, uden at det gør ondt.